Беларускі нацыянальны тэхнічны ўніверсітэт

Беларускі нацыянальны тэхнічны ўніверсітэт (ранейшая назва — Беларускі політэхнічны інстытут) — адзін з самых буйных універсітэтаў Беларусі і галоўная вышэйшая навучальная ўстанова інжынерна-тэхнічнага профілю. Знаходзіцца ў Мінску, галоўны корпус размешчаны па праспекце Незалежнасці, 65. Комплекс будынкаў Беларускага нацыянальнага тэхнічнага ўніверсітэта ўнесены ў Дзяржаўны спіс гісторыка-культурных каштоўнасцей Рэспублікі Беларусь. Гісторыя У 1920 годзе Мінскае політэхнічнае вучылішча перетворана ў Беларускі дзяржаўны політэхнічны інстытут (БДПІ). У 1922 годзе рэарганізаваны ў Беларускі дзяржаўны інстытут сельскай гаспадаркі, на базе якога, а таксама мінскіх энергетычнага, будаўнічага, брыкетнага, хіміка-тэхналагічнага, харчовай прамысловасці і Горацкага водна-меліярацыйнага інстытутаў (утвораных у 1930—1931 гадах) у 1933 годзе створаны Беларускі політэхнічны інстытут. У 1991 годзе Беларускі ордэна Працоўнага Чырвонага Сцяга політэхнічны інстытут перетвораны ў Беларускую дзяржаўную політэхнічную акадэмію (БДПА) (пастановай Савета Міністраў БССР ад 17 красавіка 1991 г. № 149). У 1997 годзе Беларускай дзяржаўнай політэхнічнай акадэміі нададзены статус вядучай інжынерна-тэхнічнай навучальнай установы ў нацыянальнай сістэме адукацыі Рэспублікі Беларусь (Пастанова Савета Міністраў Рэспублікі Беларусь ад 17 студзеня 1997 г. № 6). У 2002 годзе Беларуская дзяржаўная політэхнічная акадэмія ператворана ў Беларускі нацыянальны тэхнічны ўніверсітэт (БНТУ) (Указ Прэзідэнта Рэспублікі Беларусь № 165 ад 1 красавіка 2002 г.). Загадам Міністэрства адукацыі Рэспублікі Беларусь ад 5 лютага 2014 № 83 да ўніверсітэта ў якасці філіялаў былі далучаны Бабруйскі дзяржаўны аўтатранспартны каледж, Барысаўскі дзяржаўны політэхнічны каледж, Жодзінскі дзяржаўны політэхнічны каледж, Мінскі дзяржаўны політэхнічны каледж, Мінскі дзяржаўны архітэктурна-будаўнічы каледж, Мінскі дзяржаўны тэхналагічны каледж, Мінскі дзяржаўны машынабудаўнічы каледж, Салігорскі дзяржаўны горна-хімічны каледж, Жлобінскі дзяржаўны металругічны каледж. Загадам Міністэрства адукацыі Рэспублікі Беларусь ад 6 жніўня 2024 № 336 названыя каледжы зноў вылучаны са складу БНТУ ў якасці самастойных юрыдычных асоб. 9 снежня 2020 года за значны ўклад у развіццё інжынерна-тэхнічнай адукацыі, правядзенне навуковых даследаванняў у галіне машынабудавання, энергетыкі, будаўніцтва і архітэктуры, укараненне новых сучасных тэхналогій, падрыхтоўку навуковых кадраў і ў сувязі са 100-годдзем з дня заснавання ўніверсітэта, ён быў узнагароджаны ордэнам Працоўнай Славы. Факультэты Аўтатрактарны факультэт (АТФ) Архітэктурны факультэт (АФ) Ваена-тэхнічны факультэт (ВТФ) Інжынерна-педагагічны факультэт (ІПФ) Міжнародны інстытут дыстанцыйнай адукацыі (МІДА) Машынабудаўнічы факультэт (МБФ) Механіка-тэхналагічны факультэт (МТФ) Прыборабудаўнічы факультэт (ПБФ) Будаўнічы факультэт (БФ) Факультэт інфармацыйных тэхналогій і робататэхнікі (ФІТР) Факультэт маркетынга, менеджменту і прадпрымальніцтва (ФММП) Факультэт горнай справы і экалогіі (ФГСЭ) Факультэт транспартных камунікацый (ФТК) Факультэт тэхналогій кіравання і гуманітарызацыі (ФТКГ) Факультэт энергетычнага будаўніцтва (ФЭБ) Факультэт міжнароднага супрацоўніцтва (ФМС) Энергетычны факультэт (ЭФ) Спартыўна-тэхнічны факультэт (СТФ) Філіял Салігорск Сумесны інжынерна-тэхнічны факультэт БНТУ-ТТУ Сумесны факультэт БНТУ-ТДТУ Рэктары Гл. таксама Навуковая бібліятэка БНТУ Крыніцы Літаратура Республика Беларусь: Энциклопедия в 7 т. / редкол. Г. П. Пашков и др.. — Мн.: БелЭн, 2006. — Т. 2: А — Герань. — 912 с. — ISBN 985-11-0371-3. Беларуская энцыклапедыя: У 18 т. Т. 2: Аршыца — Беларусцы / Рэдкал.: Г. П. Пашкоў і інш. — Мн. : БелЭн, 1996. — Т. 2. — 480 с. — 10 000 экз. — ISBN 985-11-0035-8. — ISBN 985-11-0061-7 (т. 2). Белорусская ССР: Краткая энциклопедия в 5 т. (руск.) / Ред. колл.: П. У. Бровка и др. — Мн.: «Белорусская советская энциклопедия» имени Петруся Бровки, 1980. — Т. 3. Наука и научные учреждения. Техника и технология. Народное образование. Культурно-просветительные учреждения. Печать, телевидение, радиовещание. Здравоохранение. Физкультура и спорт. — 616 с. — 50 000 экз. Минск: Энциклопедический справочник (руск.) / Ред. кол.: И. П. Шамякин, И. И. Антонович, Г. Г. Бартошевич и др. — Изд. 2-е, доп. и перераб. — Мн.: БелСЭ им. П. Бровки, 1983. — 467 с. Спасылкі На Вікісховішчы ёсць медыяфайлы па тэме Беларускі нацыянальны тэхнічны ўніверсітэт Афіцыйны сайт Беларускага нацыянальнага тэхнічнага ўніверсітэта Студэнцкі партал БНТУ Архівавана 18 верасня 2020.